
РЕШЕНИЕ 
по т.2 / Протокол № 55 (26.03.2019 г.) 

за Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

На основание чл. 21, ал. 1, т. 23, вр. с чл.21, ал. 2 от Закона за местното самоуправление и местната администрация

ОБЩИНСКИ СЪВЕТ – БУРГАС РЕШИ:
Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, както следва: 
§1. В Приложение №3, Раздел І, т.2, се правят следните изменения и допълнения:
1. От предложение второ се заличава изразът: «и районните центрове около РУМ „Младост”; РУМ „Велека“; РУМ „Резвая“.»
и същото придобива следното съдържание:
 „І-ва зона: ул."Св.Св.Кирил и Методий"; ул."Тутракан"; ул."Силистра"; ул."Г.Кирков"; районните паркове; ул."Ал.Константинов"; ул."Хан Аспарух" до пл."Баба Ганка"; ул. „Ал.Велики” до ул. „Хр.Ботев”; ул. „Кл.Охридски” до ул. „Хр.Ботев”; ул. „В.Априлов”; площад „Ат.Сиреков”; ул. „Граф Игнатиев” до ул. „Ил.Макариополски”; ул. „Хан Крум” до ул. „Цар Петър”; районът около х.”България”; ул. „Възраждане” до ул. „Шипка”; ул. „Антим І” до ул. „Митрополит Симеон”; ул. „Райна княгиня” до ул. „Митрополит Симеон”; ул. „Славянска” до ул. „Митрополит Симеон”; ул. „Морска” до ул. „Софроний Врачански”; ул. „Оборище” до ул. „П.Яворов” и в района на УМБАЛ.»
2. В предложение трето след израза: «квартал Крайморие» се добавя изразът: и районните центрове около РУМ „Младост”; РУМ „Велека“; РУМ „Резвая“.»
§2. В Приложение №3, Раздел IV, т 1. Услуги, предоставяни от Дирекция ГРН се правят следните изменения и допълнения: 
1. Заличава т.1.14 “Издаване на удостоверение за настоящ адрес за първи път в размер на 3,00 лева 
2. Заличава т.1.15. Издаване на удостоверение за постоянен адрес за първи път в размер на 3,00 лева.“
3. В т.1.28 заличава от израза цифрите 1.29.
4. Създава т.1.29. със следното съдържание: „Издаване на препис- извлечение от акт за сключен граждански брак, размер на таксата в лева – 5,00.“
5. Създава нова т. 1. 32., със следното съдържание: „Издаване на многоезично стандартно удостоверение – улеснение на превода, размер на таксата в лева – 5,00.
-------------------------------------------------------------
Решението е прието на заседание на общинския съвет, проведено на 26.03.2019 г., Протокол № 55, т. 2 (вх. № 08-00-8376) от дневния ред, и е подпечатано с официалния печат на общинския съвет.

